**PROGRAMUL OPERAŢIONAL AJUTORAREA PERSOANELOR DEZAVANTAJATE 2014-2020**

**GHIDUL SOLICITANTULUI**

**Acordarea de mese calde**

**POAD**

**PRECARITATEA VIZATĂ:**

**Precaritatea alimentară – lipsa alimentelor de bază**

2020

**CUPRINS**

[**CAPITOLUL 1. Informații despre apelul de proiecte** 3](#_Toc516572412)

[**Informații generale** 3](#_Toc516572413)

[**1.1.** **Tipul apelului de proiecte și perioada de depunere a propunerilor de proiecte** 4](#_Toc516572414)

[**1.2.** **Acțiunile sprijinite în cadrul apelului** 5](#_Toc516572415)

[**1.3 Teme orizontale** 7](#_Toc516572416)

[**1.4. Informare și publicitate proiect** 7](#_Toc516572417)

[**1.5. Tipuri de solicitanți/ parteneri eligibili** 7](#_Toc516572418)

[**1.6. Durata proiectului** 8](#_Toc516572419)

[**1.7. Grup țintă** 8](#_Toc516572420)

[**1.8. Indicatori** 9](#_Toc516572421)

[**1.9. Alocarea financiară stabilită** 10](#_Toc516572422)

[**1.10. Valoarea maximă a proiectului, rata de cofinanțare** 10](#_Toc516572423)

[**1.11. Valoarea maximă eligibilă a proiectului** 10](#_Toc516572424)

[**CAPITOLUL 2. Reguli pentru acordarea finanțării** 10](#_Toc516572425)

[**2.1 Eligibilitatea solicitantului/ partenerilor** 11](#_Toc516572426)

[**2.2. Eligibilitatea cheltuielilor** 11](#_Toc516572427)

[**CAPITOLUL 3. Implementare si raportare** 12](#_Toc516572428)

[**3.1. Perioada de implementare** 12](#_Toc516572429)

[**3.2. Evidenţa contabilă** 12](#_Toc516572430)

[**3.3. Fluxuri financiare** 13](#_Toc516572431)

[**3.4. Achiziții** **Eroare! Marcaj în document nedefinit.**](#_Toc516572432)

[**3.5. Verificare la fața locului** 13](#_Toc516572433)

[**3.6. Nereguli** 13](#_Toc516572434)

[**CAPITOLUL 4: Selecția partenerilor** 14](#_Toc516572435)

[**CAPITOLUL 5 . Procesul de evaluare a proiectelor** 14](#_Toc516572436)

[**5.1.** **Descriere generală** 14](#_Toc516572437)

[**CAPITOLUL 6 . Completarea cererii de finanțare** 15](#_Toc516572438)

[**CAPITOLUL 7. Anexe** 17](#_Toc516572439)

**CAPITOLUL 1. Informații despre apelurile de proiecte**

**Informații generale**

În prezent, 24,8% din totalul populației UE trăiește sub pragul sărăciei. Aproape 10% din europeni se confruntă cu lipsuri materiale severe, o mare parte dintre aceste persoane sunt femei şi copii (Eurostat).

În România, în anul 2012, ponderea persoanelor amenințate de sărăcie sau excluziune socială era de 41,7%. Acest risc fiind reprezentativ pentru partea de populație afectată de unul sau mai multe din următoarele aspecte: (i) venitul sub pragul sărăciei (22,6%); (ii) traiul în condiții de severe de privațiuni materiale (29,9%); (iii) traiul în gospodării cu o intensitate foarte scăzută a muncii (7,4%) (INS).

Conform datelor statistice, forma dominantă de sărăcie este precaritatea alimentară severă, ce caracterizează persoanele în vârstă de 18 ani și peste, care, datorită lipsei resurselor financiare, nu îşi pot permite un anumit standard de viaţă decent. În România, 29,9% din totalul populației se confruntă cu lipsuri materiale severe, iar 23,6% dintre aceștia nu își pot permite printre alte să consume carne, peste sau proteine echivalente la fiecare două zile. Pentru anul 2013, datele furnizate de Eurostat, arată o ușoară reducere a populației totale care se confruntă cu lipsuri materiale severe, la 28,7 %, respectiv 22,2% care sunt afectaţi de lipsa alimentelor de bază.

Ponderea populației aptă de muncă aflată în sărăcie în România era de 40,2% în 2012, şomajul fiind principala cauză. În anul 2012, 41,7% dintre șomerii tineri aflați în grupa de vârstă între 18 și 24 de ani erau raportați ca fiind afectați de deprivare precaritate materială severă (Eurostat). Lucrătorii pe cont propriu în agricultură au un risc de sărăcie mai ridicat chiar şi față de cel al şomerilor.

În România 19% din populaţia angajată trăiește sub pragul riscului de sărăcie, comparativ cu 9,1% în UE28 (Eurostat). Acest tip de sărăcie depinde de numărul de copii, de existenţa unui singur părinte prost plătit sau a unui cuplu cu copii în care doar o persoană este angajată pe un salariu mic.

Venitul Minim Garantat (VMG) reprezintă cel mai important mijloc de susţinere a persoanelor lipsite de mecanismele necesare ieşirii din sărăcie şi este reglementat de Legea nr. 416/2001 privind venitul minim garantat. În trimestrul I 2012 au beneficiat de VMG un număr de 196,7 mii familii.

Deşi VMG are un cuantum scăzut, are un impact considerabil de reducere a sărăciei absolute în rândul beneficiarilor. Totuşi, beneficiarii de VMG rămân printre cetăţenii cu venituri extrem de scăzute, din rândul cărora aproape unul din trei trăiesc în sărăcie absolută chiar şi după primirea ajutorului social.

**Programul Operațional de Ajutorare a Persoanelor Dezavantajate 2014-2020**

Programul Operațional de Ajutorare a Persoanelor Dezavantajate 2014-2020 (POAD), aprobat de Comisia Europeană în noiembrie 2014 prin Decizia nr. C(2014) 9102[[1]](#footnote-1), contribuie la reducerea precarității alimentare și materiale grave în România. Alocarea financiară pentru acest Program Operațional este de 518.838.876 euro, din care 441.013.044 euro reprezintă contribuția din partea Fondului de ajutor european destinat celor mai defavorizate persoane (85%), iar 15% reprezintă cofinanțarea națională.

**Obiectiv**

În cadrul prezentelor apeluri de proiecte este vizat obiectivul:

*Creșterea calității vieții prin**intensificarea sprijinului de care beneficiază persoanele dezavantajate/ marginalizate prin acordarea de mese calde.*

**Rezultat așteptat**

Principalul rezultat așteptat prin sprijinul acordat în cadrul prezentelor apeluri de proiecte îl reprezintă:

*Creșterea frecvenței furnizării de mâncare preparată pentru persoanele dezavantajate/marginalizate și diversificarea sprijinului acordat acestora, în vederea creșterii calității vieții.*

**Strategii relevante**

POAD contribuie la îndeplinirea obiectivelor Strategiei Naționale privind Incluziunea Socială și Reducerea Sărăciei 2015-2020.

La nivel european, România se înscrie în Strategia 2020 în domeniul luptei împotriva sărăciei și excluziunii. La data de 7 iulie 2010, Guvernul a aprobat valorile finale ale obiectivelor României pentru Strategia 2020, printre acestea numărându-se reducerea cu 580.000 a numărului persoanelor aflate în risc de sărăcie și excluziune socială, până în 2020.

POAD completează politicile naționale sustenabile referitoare la reducerea sărăciei și excluziunii sociale care sunt implementate în România. De asemenea, sprijinul POAD este complementar Programului Operațional Capital Uman, finanțat din Fondul Social European.

**Legislație aplicabilă**

* Regulamentului (UE) nr. 223/2014 al Parlamentului European și al Consiliului din 11 martie 2014 privind Fondul de ajutor european pentru cele mai defavorizate persoane;
* Programul Operațional Ajutorarea Persoanelor Dezavantajate 2014-2020 (POAD), aprobat de Comisia Europeană în noiembrie 2014 prin Decizia nr. C(2014) 9102 și modificat prin Decizia nr. C(2015)7016 din octombrie 2015, prin Decizia nr. C(2017)1086 din februarie 2017
* Hotărârea de guvern nr. 903/15 octombrie 2014, privind stabilirea nivelului minim al alocaţiei zilnice de hrană pentru consumurile colective din instituţiile şi unităţile publice şi private de asistenţă socială destinate persoanelor adulte, persoanelor adulte cu dizabilităţi şi persoanelor vârstnice

## **1.1. Tipul apelurilor de proiecte și perioada de depunere a propunerilor de proiecte**

Finanțarea acordării de mese calde se realizează prin intermediul a 8 apeluri de tip competitiv, cu depunere continuă până la termenul limită de depunere, cu acoperire regională – un apel regional pentru fiecare din cele 8 regiuni de dezvoltare ale României.

SISTEMUL INFORMATIC MySMIS 2014 VA FI DESCHIS ÎN DATA DE …………. ŞI SE VA ÎNCHIDE ÎN DATA DE ………………...

## **1.2. Acțiunile sprijinite în cadrul apelului**

Tipurile de activități eligibile care vor fi finanțate în contextul acestui apel de proiecte sunt în principal cele care vizează:

1. **Stabilirea numărului de persoane** aparținând grupului țintă eligibil

La depunerea cererii de finanțare, beneficiarul va depune procedura pentru fundamentarea numărului de persoane aparținând grupului țintă eligibil. Grupul țintă eligibil trebuie să aibă domiciliul/reședința în regiunea de dezvoltare vizată prin apelul regional selectat de aplicant.

**2. Furnizarea meselor calde către destinatarii finali (persoane dezavantajate cf. POAD)**

Identificarea alimentelor care vor fi folosite în vederea preparării meselor calde va fi realizată de către beneficiari, specializați în domeniu, acestea fiind deja folosite în cadrul activităților lor pentru cantinele sociale, cu respectarea prevederilor actelor normative naționale în vigoare în domeniul siguranței alimentare și a standardelor europene și vor contribui la o alimentație echilibrată asigurată de varietatea şi specificitatea alimentelor pentru teritoriul României, în conformitate cu art.5 (13) din Reg. 223/2014, ținând cont de: valorile nutriționale, asigurarea unei diete echilibrate, posibilitatea de depozitare şi transport în condiții de siguranță și igienă, disponibilitatea pe piață, calitatea produsului.

Identificarea componentelor mâncării preparate care vor fi distribuite cu sprijinul acestui program va fi realizată pe baza propunerilor realizate de specialiști.

Furnizarea de mese calde va fi decontată pe bază de costuri unitare, în conformitate cu art. 25, alin (1), lit. (b), alin. (3), lit. (b) din Regulamentul 223/2014 și în acord cu prevederile Hotărârii de guvern nr. 903/15 octombrie 2014, cu modificările și completările ulterioare, anexa 1 (Cantine ajutor social – cost unitar 12,0 lei/persoană/zi).

Beneficiarul va coordona activitatea de furnizare a meselor calde către destinatarii finali.

Furnizarea meselor calde către destinatarii finali se va face în cadrul cantinelor beneficiarilor/organizațiilor partenere, de 2 ori/zi pentru fiecare beneficiar final – prânz și cină.

În cazul persoanelor nedeplasabile, mesele calde vor fi distribuite la domiciliul destinatarilor finali, de către beneficiari și/sau organizațiile partenere care au infrastructura necesară transportului.

Organizațiile partenere se vor asigura că distribuția de mese calde nu va pune beneficiarii finali într-o situație de stigmatizare.

1. **Activități de informare și conștientizare** a grupului țintă asupra sprijinului pe care UE și

Guvernul României îl acordă prin acest program.

În propunerea de proiect, solicitantul va trebui să descrie modul în care se va asigura informarea persoanelor din grupurile vulnerabile țintite de acest proiect prin raportare la locul în care vor fi distribuite mesele calde.

1. **Alte activități** de sprijin destinate grupului țintă:

Măsuri auxiliare pentru grupul țintă vizat care să vină în completarea sprijinului principal (acordarea de mese calde).

Aceste măsuri auxiliare pot include şi nu se rezumă la: educație sanitară, educație cu privire la asigurarea igienei corporale și a locuinței, facilitarea accesului la servicii medicale, orientarea către servicii sociale, orientarea în vederea inserției profesionale, sprijin în căutarea unui loc de muncă, recomandări culinare și sfaturi privind echilibrul nutrițional, facilitarea accesului la servicii de consiliere juridică etc.

Beneficiarii și organizațiile partenere care livrează în mod direct mesele calde vor întreprinde, ele însele sau în cooperare cu alte organizații, măsurile auxiliare. Măsurile expuse mai sus nu sunt exhaustive și vor fi livrate în funcție de nevoile individuale ale grupului țintă, fără a aduce atingere demnității persoanei.

Oricare ar fi măsurile auxiliare preconizate a avea loc, ele trebuie documentate în implementare și implicit la raportare, la fel ca activitatea principală de acordare de mese calde.

### 

### **1.3 Teme orizontale**

În cadrul propunerii de proiect, solicitantul va evidenția, în secțiunea relevantă din cadrul aplicației electronice, contribuția proiectului la temele orizontale.

**Egalitatea de șanse, non-discriminarea, egalitatea de gen.** Tema vizează promovarea egalității de șanse, combaterea discriminării pe criterii de origine rasială sau etnică, religie sau credință, handicap, vârstă, gen sau orientare sexuală și a dificultăților de acces de orice tip și asigurarea accesului egal la servicii publice de calitate.

### **1.4. Informare și publicitate proiect**

În conformitate cu Regulamentul (UE) nr. 223/2014 privind Fondul de ajutor european destinat celor mai defavorizate persoane, art.19 (3), solicitantul și organizațiile partenere vor informa publicul larg cu privire la sprijinul obținut din fond **prin expunerea unui afiș** (dimensiune minimă A3) cu informații despre sprijinul financiar din partea Uniunii și a Guvernului României. Această cerință se va îndeplini fără a stigmatiza destinatarii finali, în fiecare loc de acordare a meselor calde (cantine).

De asemenea, beneficiarii și organizațiile partenere care au site-uri de internet **vor realiza o scurtă descriere a proiectului derulat pe site-urile proprii, inclusiv scopurile și rezultatele acestuia, subliniind sprijinul financiar din partea UE și a Guvernului României.**

## **1.5. Tipuri de solicitanți/ parteneri eligibili**

**Solicitanți și/sau parteneri eligibili:**

* Instituții ale prefectului de la nivelul tuturor județelor din țară și Instituția prefectului Municipiul București;
* Unități administrativ teritoriale din toate județele țării și sectoarele municipiului București;
* Unități sanitare județene, municipale
* ONG acreditate în domeniu
* Instituții de cult și asociații religioase
* Furnizori acreditați de servicii sociale
* Structuri de economie socială care activează in domeniul alimentației – aceste entități nu vor acționa ca operatori economici, ci ca entități non-profit
* Alți actori sociali relevanți în domeniul excluziunii sociale

Condiții de eligibilitate:

Solicitantul trebuie să fie acreditat pentru furnizarea de mese calde în condițiile prevăzute în legislația aplicabilă respectiv:

Legea 208/1997 privind cantinele de ajutor social;

Legea asistenţei sociale nr. 292/2011 cu modificările și completările ulterioare;

Ordinul nr. MMJS 29/2019 pentru aprobarea standardelor minime de calitate pentru acreditarea serviciilor sociale destinate persoanelor vârstnice, persoanelor fără adăpost, tinerilor care au părăsit sistemul de protecţie a copilului şi altor categorii de persoane adulte aflate în dificultate, precum şi a serviciilor acordate în comunitate, serviciilor acordate în sistem integrat şi cantinele sociale, publicat în Monitorul Oficial al României, Partea I, nr. 121 din 15 februarie 2019.

## **Proiectele pot avea aplicant unic sau pot fi depuse în parteneriat constituit între entități eligibile din lista de mai sus. Acordul de parteneriat se va depune o dată cu cererea de finanțare (model în Anexa 4 la prezentul ghid al solicitantului).**

## **1.6. Durata proiectului**

Perioada de implementare a proiectului este minim 12 luni si de maximum **40 luni**.

La completarea cererii de finanțare se vor avea in vedere indicațiile din Anexa 1 la prezentul ghid al solicitantului.

## **1.7. Grup țintă**

În cadrul prezentului apel de proiecte, grupul țintă va fi selectat după cum urmează:

1. persoane aflate temporar în situații critice de viață (inclusiv persoane fără adăpost), respectiv victime ale calamităților, persoane dependente (inclusiv persoane în vârstă, nedeplasabile, cu handicap sau handicap grav), și în alte situații asemănătoare stabilite prin anchetele sociale și care se află în situații deosebite de vulnerabilitate. Situația temporară de vulnerabilitate va fi justificată de autoritățile publice cu atribuții în domeniul respectiv.

2. persoanele cărora le este stabilit, prin dispoziție scrisă a primarului, dreptul la un venit minim garantat acordat în baza Legii nr. 416/2001 privind venitul minim garantat, cu modificările și completările ulterioare;

3. familiile beneficiare de alocație pentru susținerea familiei acordată în baza Legii nr. 277/2010 privind alocația pentru susținerea familiei, republicată, cu modificările și completările ulterioare.

**Atenție! Categoria 1 de persoane care beneficiază de ajutoare alimentare – mese calde este prioritară. Alte criterii de prioritizare pot viza gradul de acoperire locală/regională, numărul de persoane beneficiare.**

**Numărul minim de persoane membre ale grupului țintă este de 75 de persoane.**

**Atenție!** În implementare, beneficiarii și/sau organizațiile partenere au obligația de a justifica încadrarea persoanelor în grupul țintă. Documentele justificative pentru aceasta categorie pot fi:

- documente emise de instituțiile abilitate - pentru persoanele în grupul țintă din categoriile 2 și 3 de mai sus;

- documente de natura anchetei sociale, fotografii, declarații pe propria răspundere - pentru persoanele în grupul țintă din categoria 1 de mai sus.

## **1.8. Indicatori**

Fiecare cerere de finanțare va include, în funcție de activitățile prevăzute, atât indicatori de realizare, cât și indicatori de rezultat imediat.

|  |  |  |
| --- | --- | --- |
| **Indicatori de realizare** **privind sprijinul alimentar distribuit** | |  |
| **Cod MySMIS** | **Denumire indicator** | **Valoare (euro)** |
| POAD20 | Valoarea monetară totală a bunurilor distribuite, din care |  |
| **Cod MySMIS** | **Denumire indicator** | **Număr** |
|  | Numărul total de mese distribuite, finanțate parțial sau complet de către PO |  |
| **Indicatori de rezultat privind sprijinul alimentar distribuit** | |  |
| **Cod MySMIS** | **Denumire indicator** | **Număr** |
| POAD12 | Numărul total de persoane are beneficiază de sprijin alimentar, din care: |  |
| POAD13 | Numărul de copii cu vârsta de 15 ani sau mai mică |  |
| POAD14 | Numărul de persoane cu vârsta de 65 de ani sau mai mare |  |
| POAD15 | Numărul de femei |  |
| POAD18 | Număr de persoane cu handicap |  |
| POAD19 | Număr de persoane fără adăpost |  |
| POAD40 | Numărul de migrați, participanți de origine străină, minorități (inclusiv comunități marginalizate, cum ar fi romii) |  |

**Raportarea indicatorilor:**

La nivelul cererilor de finanțare se vor stabili ținte pentru indicatorii de realizare și de rezultat imediat.

Toți indicatorii menționați în prezentul apel de proiecte vor fi colectați obligatoriu în implementare.

## **1.9. Alocarea financiară stabilită**

În cadrul prezentului apel de proiecte competitiv, bugetul alocat este de **28.767.488,85** euro (contribuția UE + contribuția națională), distribuit pe cele opt regiuni de dezvoltare ale României, în funcție de rata riscului de sărăcie sau excluziune socială (AROPE)[[2]](#footnote-2), după cum urmează:

1. Regiunea București Ilfov – 8,7 % - **2.531.539,02 euro**
2. Regiunea Centru – 9 % - **2.589.074 euro**
3. Regiunea Nord Vest – 9.3 % - **2.675.376,47 euro**
4. Regiunea Vest – 11.5 % - **3.308.261,22 euro**
5. Regiunea Sud Muntenia -14.5 % - **4.171.285,89 euro**
6. Regiunea Sud Est – 15 % - **4.315.123,33 euro**
7. Regiunea Nord Est – 15,5 % - **4.458.960,78 euro**
8. Regiunea Sud Vest Oltenia – 16,5 % - **4.746.635,66 euro**

Alocarea totală este compusă din următoarele componente:

|  |  |  |  |
| --- | --- | --- | --- |
| **Tipul de asistență materială** | **Fond**  **(euro) (a)** | **Cofinanțare națională (euro) (b)** | **Cheltuieli publice (euro) (c)=(a)+(b)** |
| **Acordarea de mese calde** | **24.452.365,53** | **4.315.123,32** | **28.767.488,85** |
| **Total** | **28.767.488,85** | | |

## AM POAD poate decide efectuarea de redistribuiri între alocările apelurilor regionale, în funcție de rezultatele procesului de evaluare, respectiv prin redistribuirea alocărilor rămase neconsumate, după caz, către regiunile în cadrul cărora au fost aprobate proiecte a căror valoare cumulată depășește alocarea aferentă regiunii/regiunilor respective.

## **1.10. Valoarea maximă a proiectului, rata de cofinanțare**

Cursul de schimb care va fi utilizat pentru stabilirea acestei valori este cursul Inforeuro aferent lunii ………………….. 2020, respectiv **1 EURO = RON.**

### **1.11. Valoarea maximă eligibilă a proiectului**

Valoarea maximă eligibilă a unui proiect se calculează astfel:

Val max elig pr = Nr persoane GT x nr luni de furnizare a serviciilor de cantină x 30 zile x 12 lei

De exemplu, pentru un grup țintă format din 75 de persoane și o durată a proiectului de 40 de luni, valoarea maximă eligibilă a proiectului este de 1.080.000 lei (75 de persoane x 40 de luni x 30 de zile X 12 lei[[3]](#footnote-3) cost unitar/zi).

Pentru un grup țintă mai mare de 75 de persoane, valoarea maximă eligibilă a unui proiect crește proporțional, cu 360 lei/persoană pentru fiecare lună de implementare (de acordare a serviciilor).

# **CAPITOLUL 2. Reguli pentru acordarea finanțării**

**2.1 Eligibilitatea solicitanților/ partenerilor**

* Instituții ale prefectului de la nivelul tuturor județelor din țară și Instituția prefectului Municipiul București;
* Unități administrativ teritoriale din toate județele țării și sectoarele municipiului București;
* Unități sanitare județene, municipale
* ONG acreditate în domeniu
* Instituții de cult și asociații religioase
* Furnizori acreditați de servicii sociale
* Structuri de economie socială care activează in domeniul alimentației – aceste entități nu vor acționa ca operatori economici, ci ca entități non-profit
* Alți actori sociali relevanți în domeniul excluziunii sociale

**2.2. Eligibilitatea cheltuielilor**

Cheltuielile eligibile sunt:

52 - Deprivare alimentara (lipsa alimentelor de baza)

149 - Cheltuieli în temeiul articolului 26-2 litera (a)

Cheltuielile realizate trebuie să fie efectuate în baza costurilor unitare, în conformitate cu prevederile Hotărârii de guvern nr. 903/15 octombrie 2014, cu modificările și completările ulterioare, anexa 1, după cum urmează:

Cantine ajutor social – 12,0 lei/persoană/zi, care să conțină:

* Alimentele pentru mâncare preparată
* Costuri ambalare catering
* Alte cheltuieli

**Proiectele nu vor fi eligibile dacă:**

• au fost încheiate din punct de vedere material sau au fost implementate integral înainte ca cererea de finanțare în cadrul programului operațional să fie depusă de către beneficiar la autoritatea de management, indiferent dacă toate plățile relevante au fost realizate de către beneficiar;

• beneficiază de sprijin din partea altor surse de finanțare nerambursabile;

• nu iau în considerare și nu promovează egalitatea între femei și bărbați și integrarea perspectivei de gen;

• nu respectă demnitatea celor mai defavorizate persoane;

• nu respectă legislația națională privind achizițiile publice, după caz.

# **CAPITOLUL 3. Implementare si raportare**

**3.1. Perioada de implementare**

După finalizarea perioadei de implementare, se menține obligația beneficiarilor și a organizațiilor partenere de a păstra toate documentele în legătură cu utilizarea finanțării pe o perioadă de 3 (trei) ani de la data închiderii POAD și de a pune la dispoziția AMPOAD, Autorității de Certificare, Autorității de Audit, Comisiei Europene, Oficiului European de Luptă Antifraudă, Curții Europene de Conturi, precum și oricărui organism abilitat să efectueze verificări asupra modului de utilizare a finanțării nerambursabile.

**3.2. Evidența contabilă**

Beneficiarul este obligat să mențină o evidență contabilă analitică distinctă, utilizând conturi analitice pentru reflectarea tuturor operațiunilor referitoare la implementarea Proiectelor, în conformitate cu dispozițiile legale.

**3.3. Fluxuri financiare**

In ceea ce privește mecanismul cererii de rambursare, se vor respecta prevederile Ordonanței de urgență a Guvernului nr.40/2015, cu modificările și completările ulterioare, privind gestionarea financiară a fondurilor europene pentru perioada de programare 2014-2020.

**3.4. Verificare la fața locului**

In scopul verificării realității operațiunilor derulate de către beneficiari si organizațiile partenere, AMPOAD va efectua verificări la locația/locațiile de implementare a proiectului.

Beneficiarii și organizațiile partenere au obligația de a pune la dispoziția AMPOAD sau a oricărui alt organism abilitat să verifice modul de utilizare a finanțării nerambursabile, la cerere și în termen, documentele și/sau informațiile solicitate și să asigure toate condițiile pentru efectuarea verificărilor la fața locului. Neprezentarea documentelor solicitate în cadrul verificărilor conduce la declararea ca neeligibile a cheltuielilor aferente documentelor solicitate.

Beneficiarii și organizațiile partenere au obligația de a păstra toate documentele originale aferente proiectului, inclusiv documentele contabile, privind activitățile și cheltuielile eligibile în vederea asigurării unei piste de audit adecvate, în conformitate cu regulamentele comunitare și naționale.

**3.6. Nereguli**

Constatarea neregulilor, stabilirea acestora și recuperarea sumelor plătite necorespunzător se realizează conform prevederilor legale în domeniu, respectiv Ordonanța de urgentă a Guvernului nr. 66/2011, cu modificările şi completările ulterioare, precum și Hotărârea Guvernului nr.519/2014 privind stabilirea ratelor aferente reducerilor procentuale/corecțiilor financiare aplicabile pentru abaterile prevăzute în anexa la Ordonanța de urgenţă a Guvernului nr. 66/2011 privind prevenirea, constatarea şi sancționarea neregulilor apărute în obținerea şi utilizarea fondurilor europene şi/sau a fondurilor publice naţionale aferente acestora.

**3.7. Procedurile beneficiarilor**

În scopul unei bune implementări a proiectului/deciziei de finanțare, beneficiarii sunt obligați să prezinte Autorității de Management proceduri viabile în ceea ce privește:

- Identificarea, calcularea și stabilirea grupului țintă al cererii de finanțare în cauză; această procedură trebuie să identifice clar rolurile și responsabilitățile Beneficiarului și ale organizațiilor partenere în acest demers;

Această procedură va fi depusă de beneficiari ca document justificativ la depunerea Cererii de finanțare în sistemul electronic.

- Modalitatea clară de păstrare și arhivare a documentelor pentru fiecare membru al parteneriatului. Această procedură va trebui să evidențieze un plan detaliat al locațiilor documentelor suport și a celorlalte documente ale proiectului;

Aceste proceduri vor fi verificate de AM în cel mult trei luni de la semnarea Contractului de finanțare.

**CAPITOLUL 4 . Procesul de evaluare a proiectelor**

* 1. **Descriere generală**

În cadrul mecanismului competitiv, cererile de finanțare depuse și vor fi verificate din punct de vedere al conformității administrative, al eligibilității precum și din punct de vedere tehnico - financiar de o comisie de evaluare, pe baza unei grile de evaluare (Anexa 2). Evaluarea proiectelor se va realiza de către AM cu ajutorul unor experți interni sau externi.

Operațiunile vor fi admise dacă cererile de finanțare primesc **DA** la toate criteriile conformității administrative și eligibilității și un punctaj total de peste **40 de puncte** la criteriile tehnico-financiare.

Comisia de evaluare poate solicita clarificări în cazul identificării unor neclarități/necorelări în cererea de finanțare inclusiv în anexele şi documentele aferente. Comisia de evaluare poate solicita prin Solicitarea de clarificări inclusiv revizuirea şi retransmiterea cererii de finanțare, dacă este cazul. Solicitantul transmite clarificările în condițiile şi în termenul limită precizate în solicitarea de clarificări, respectiv 10 zile lucrătoare. În caz contrar, cererea de finanțare se va evalua doar pe baza informațiilor existente.

Având în vedere tipul procedurii aplicabile POAD şi anume procedura competitivă, datorită faptului că măsura finanțată are beneficiar multipli, toate operațiunile care sunt declarate admise vor fi selectate la finanțare, în limita fondurilor disponibile și în ordinea descrescătoare a punctejului obținut.

**Se pot depune contestații** cu privire la rezultatul procesului de evaluare.

# **CAPITOLUL 6 . Completarea cererii de finanțare**

Cererea de finanțare se completează integral și exclusiv în portalul MySMIS.

A. Pentru a putea completa și depune o cerere de finanțare este necesar să vă creați un cont de utilizator. Contul de utilizator este creat de către o persoană fizică și poate fi utilizat pentru a gestiona toate proiectele în care acest utilizator este implicat, indiferent de persoana juridică ce administrează proiectele respective.

Persoanele juridice pot deschide cont NUMAI prin intermediul unei persoane fizice.

a. CREARE CONT PERSOANA FIZICA / Autentificare

1. La accesarea MySMIS2014 (https://2014.mysmis.ro) primul pas este crearea unui cont de utilizator. Informațiile trebuie sa fie reale si conforme cu cele din actul de identitate (pentru cetățenii/rezidenții romani) deoarece sistemul informatic realizează verificarea datelor introduse cu baza de date a Ministerului Afacerilor Interne.

2. Trebuie completate TOATE câmpurile obligatorii. Secțiunea aferentă creării contului utilizatorului va cuprinde datele de identificare ale persoanei fizice care creează contul de utilizator: nume de familie, prenume, cetățenie, CNP, serie si nr. act de identitate, adresă etc.

3. Pentru crearea contului este necesară definirea unei parole care să conțină minim 8 caractere, cel puțin o litera mare, o cifra si un caracter special şi confirmarea acesteia cu sistemul.

4. După completarea tuturor datelor de înregistrare cu caracter obligatoriu, sistemul informatic trimite un email de activare al contului de utilizator, pe emailul introdus la înregistrare. Link-ul este activ timp de 30 de minute de la momentul salvării datelor.

5. Login-ul in contul de utilizator se poate face in doua moduri: e-mail sau nume utilizator generat de sistem si primit de utilizator o data cu link-ul de activare.

6. Recuperarea parolei pentru cont pe baza adresei de e-mail si a verificării nr., serie act identitate.

7. După accesarea contului sunt disponibile următoarele opțiuni:

i. Solicitarea de înrolare la un proiect;

ii. Crearea de entități juridice;

iii. Alegerea unei entități juridice deja create la care utilizatorul a fost deja înrolat;

iv. Modificarea parolei de cont;

v. Modificarea datelor de profil;

vi. Identificarea electronică a utilizatorului.

b. CREARE CONT ENTITATE JURIDICĂ / Autentificare

8. Pentru crearea unei entități juridice este nevoie de realizarea identificării electronice.

9. Identificare electronica presupune 3 pași:

i. Descărcarea formularului de înregistrare a certificatului utilizat la semnarea digitala.

ii. Semnarea digitală a documentul descărcat

iii. Încărcarea în sistem a documentului semnat electronic

10. După realizarea identificării electronice se poate crea entitatea juridică cu completarea datelor solicitate și descărcarea, precum și semnarea electronică a declarațiilor aferente pentru reprezentant legal/împuternicit pentru acea entitate.

11. După crearea entității juridice la aceasta se pot înrola utilizatori și se pot crea asocieri de entități juridice la nivelul proiectele din portofoliul acelei entități.

12. În urma creării entității juridice, înrolării de utilizatori se pot crea proiecte în sistem, la care se pot asocia entități juridice, de asemenea pe baza unui cod de asociere solicitat entității care a creat proiectul, disponibil în funcția Atribute proiect. Fluxul este același ca la înrolare solicitare/acceptare;

c. INROLAREA = Asocierea unei persoane fizice la o persoană juridică

13. Pentru înrolarea la o persoana juridica pentru a crea si edita proiecte pentru aceea persoana juridica este necesara cunoașterea unui cod de înrolare obținut de la persoana juridica unde se dorește înrolarea. După solicitarea de înrolare trebuie primit acceptul din partea entității. După primirea acceptului se pot crea si edita proiecte pentru aceea persoana juridică.

d. Începerea completării unei SOLICITARI de FINANTARE

14. Crearea de proiecte in sistem presupune definirea unui titlu si alegerea apelului pe care va fi depus proiectul (din lista tuturor apelurilor deschise in acel moment).

15. Utilizatorul înrolat unei entități juridice (persoana fizica asociat unei entități persoana juridica) va putea vedea si va putea alege din toate proiectele create pe acea entitate juridica.

16. După crearea/alegerea unui proiect se pot introduce date pe structura definita de AM/OI la apelul ales pentru acel proiect.

17. Introducerea de date se poate face pe pași, unul după celălalt, sau utilizând aleatoriu funcțiile din stânga ecranului.

18. Sistemul permite atașarea de documente, in funcție de necesitățile stabilite in Ghidurile Condiții Specifice.

19. După introducerea informațiilor in pasul respectiv este necesara salvarea acestora !

20. Sistemul permite vizualizarea tuturor informațiilor introduse in cererea de finanțare prin funcția de la meniul „Vizualizare proiect”

21. Pentru transmiterea proiectului se vor parcurge următorii pași:

pas 1 - se selectează funcția ”Transmitere proiect”;

pas 2 - se apasă butonul ”Blocare editare proiect”;

pas 3 - se confirmă continuarea procesului;

pas 4 - se poate genera cererea de finanțare în format pdf;

pas 5 - la final se transmite documentul generat semnat electronic; Acest document va fi semnat electronic de persona identificata electronic ca fiind reprezentant legal/împuternicit pentru acea entitate juridica.

B. Pentru comunicarea cu autoritatea de management/organismul intermediar despre progresul procesării cererii de finanțare este necesar să introduceți o adresă validă de e-mail pe care să o verificați în mod frecvent.

C. Identificarea electronică – datele pot fi introduse în sistemul electronic de către orice persoană fizică (cu respectarea pașilor de mai sus privind crearea contului) însă, pentru a fi recunoscute ca o aplicație şi a intra în procesul de evaluare TREBUIE validate printr-o semnătură electronică a reprezentantului legal sau a împuternicitului legal a persoanei juridice care solicită finanțarea.

D. Pentru înregistrarea semnăturii electronice este necesară completarea formularul "Înregistrare Semnătura Electronica MySMIS" şi semnarea lui cu un certificat existent deținut de reprezentantul legal sau persoana împuternicită a solicitantului de finanțare nerambursabilă.

a. Procurarea semnăturii electronice :

i. Semnătura electronică este eliberată la cerere de către furnizorii de certificate digitale, lista acestora fiind disponibilă pe site-ul Ministerului Comunicațiilor și Societății Informaționale, unde este actualizat periodic Registrul furnizorilor de servicii de certificare pentru semnatura electronica (http://www.mcsi.ro/Minister/Domenii-de-activitate-ale-MCSI/Tehnologia-Informatiei/Servicii-electronice/Semnatura-electronica)

ii. Autoritatea de certificare a semnăturii electronice va verifica datele din documentul dvs. şi va valida semnătura electronică.

E. Utilizatorul persoană fizică va crea profilul persoanei juridice pe care o reprezintă. Dacă persoana juridică există deja în baza de date, aceasta poate fi căutată după nume, numărul de înregistrare de la Registrul Comerțului sau CUI. În caz contrar se vor completa toate câmpurile afișate de sistem. Aceste câmpuri conțin date generale care au caracter obligatoriu, cum ar fi: data înființării, clasificare economică, sediul social, date financiare pentru ultimii trei ani raportate la organele abilitate ş.a. Un capitol important este reprezentat de datele referitoare la finanțări anterioare, în care sunt introduse informații necesare evaluării experienței anterioare (de ex. valoare şi durată proiect, rol în proiect, domeniu proiect, obiective, rezultate, activități etc.).

F. Atât solicitantul, cât şi partenerul vor trebui să încarce în sistem un set de declarații standard care să certifice încadrarea în criteriile de eligibilitate menționate în prezentul ghid, precum şi în ghidul solicitantului aferent propunerii de proiect pentru care se solicită finanțarea.

G. Cele mai importante date care trebuie completate sunt datele referitoare la proiect, solicitate în secțiunile: 1. Solicitant/2. Atribute proiect/3. Responsabil de proiect/4. Persoana de contact/5. Capacitate solicitant/6. Localizare proiect/7. Obiective proiect/8. Rezultate așteptate/9. Context/10. Justificare/11. Grup țintă/12. Sustenabilitate/13. Relevanță/14. Riscuri/15. Principii orizontale/16. Metodologie/17. Indicatori prestabiliți/18. Indicatori suplimentari proiect/ 19. Plan de achiziții/ 20.Resurse umane implicate/ 21. Resurse materiale implicate /22. Activități previzionate/ 23. Buget - Activități și cheltuieli/ 24. Buget – Plan anual de cheltuieli/25.Buget – Rezultate/26.Buget – Localizare geografica/27. Buget – Tema secundara FSE/ .”. Toate aceste secțiuni conțin în cea mai mare parte informații structurate, solicitantul trebuind să aleagă dintr-o listă predefinită parametrul adecvat aplicației sale. De exemplu, pentru a preciza categoria de beneficiar de finanțare, solicitantul va alege din lista prestabilită tipul în care se încadrează (societate comercială, ONG, instituție a administrației publice centrale, instituție a administrației publice locale etc.).

# **CAPITOLUL 7. Anexe**

Anexa 1. Instrucțiuni de completare a cererii de finanțare

Anexa 2. Grila de evaluare a cererii de finanțare

Anexa 3. Modelul contractului de finanțare condiții generale (Anexa 1), însoțit de anexele

aferente, respectiv: Anexa 1 la contract - Condiții specifice, Anexa 3 la contract - Măsuri de

informare și publicitate și Anexa 4 la contract - Monitorizarea și raportarea

Anexa 4. Acordul de parteneriat

1. Modificat prin Decizia nr. C(2015)7016 din octombrie 2015, respectiv Decizia nr. C(2017)1086 din februarie 2017 [↑](#footnote-ref-1)
2. Calculată în anul 2017, conform INS. [↑](#footnote-ref-2)
3. cost unitar/zi [↑](#footnote-ref-3)